Tsooni sisse jõudes tundus pilt paradoksaalsel  kombel veidi paremgi kui eespool väljas - mõnigi nähtud sõjaväeosa (ja paraku isegi hooldekodu - vt. Saaremaa muljeid veidi eespool) on jätnud jubedama mulje. Muidugi on kõik kohad koleda väljanägemisega okastraadipusasid ja trelle täis, aga ilmselt on ka sellises kohas võimalik ära elada. Kohalik kirik/raamatukogu oli väike tuba, mida mõlemal mainitud otstarbel vaheldumisi pruugitakse, kuid arvestades kogu koha konteksti, nägi selle kohta päris kodune välja (nagu mõne väikese maakoguduse palvela). Igatahes  sättisime oma kisakasti üles ja saime natuke proovida, enne kui kuulajaskond kohale jõudis.